Euroopan parlamentista eduskuntaan palannut kansanedustaja Paavo Väyrynen (kapu) järjesti keskiviikkona tiedotustilaisuuden, joka oli kirjaimellisesti yhden miehen show.

Kansanedustaja Paavo Väyrysen keskiviikkoinen tiedotustilaisuus oli kirjaimellisesti yhden miehen show. PETTERI PAALASMAA/ALMA MEDIA

Kansalaispuolueen eduskuntaryhmän eli Väyrysen kesäkokous päättyi keskiviikkona hieman nolosti, kun eduskunnan kansalaisinfossa järjestettyyn tiedotustilaisuuteen ei saapunut ketään.

Väyrynen ja hänen avustajansa Kaija Huida tekivät kyllä kaikkensa, mutta edes tiedotustilaisuuden lykkääminen puolella tunnilla ei auttanut. Ketään ei näkynyt mailla eikä halmeilla.

- Valitettavasti valtioneuvoston budjetti-info varasti kokonaan tämän iltapäivän julkisuuden, Väyrynen kirjoittaa uusimmassa blogissaan, jossa liputetaan turpeen käytön jatkamisen puolesta.

Kokeneena poliitikkona Väyrysen täytyi tietää, että näin saattaa käydä, koska valtioneuvoston linnassa esiteltiin samaan aikaan Juha Sipilän (kesk) hallituksen viimeistä budjettia.

Kansalaispuolueen eduskuntaryhmän eli Väyrysen kesäkokouksessa hyväksymässä kannanotossa otetaan kantaa Eurooppa-politiikkaan, uusiutuvien luonnonvarojen käyttöön sekä sote- ja maakuntauudistukseen.

Petteri Orpon haastattelu budjetti-infon jälkeen